**Vienreizējās mājokļa iekārtošanas kompensācijas izmaksa**

Ārpusģimenes aprūpes atbalsta centrs (turpmāk - Atbalsta centrs) **nodrošina** atlīdzības par specializētās audžuģimenes pienākumu pildīšanu aprēķināšanu un izmaksu un **vienreizēju mājokļa iekārtošanas izdevumu kompensācijas izmaksu** specializētajām audžuģimenēm.[[1]](#footnote-1)

Vienreizēju mājokļa iekārtošanas izdevumu kompensācijas izmaksā Atbalsta centrs ar kuru specializētā audžuģimene noslēgusi līgumu par atlīdzības izmaksu par specializētās audžuģimenes pienākumu pildīšanu un **vienreizējas kompensācijas izmaksu par mājokļa iekārtošanu[[2]](#footnote-2).** Atbalsta centrs izmaksu veic,pamatojoties uzspecializētās audžuģimenes **iesniegumu un tam pievienotajiem attaisnojošajiem dokumentiem**. Nepieciešamības gadījumā specializētā audžuģimene var pieprasīt avansu, iesniegumā norādot, kas tiek plānots iegādāties par avansa summu. Avansa apmērs nevar veidot vairāk kā 70% no vienreizējās mājokļa iekārtošanas izdevumu kompensācijas apmēra.

Vienreizējās mājokļa iekārtošanas izdevumu kompensācijas apmērs ir **ne vairāk kā 500 euro.[[3]](#footnote-3)**

Specializētā audžuģimene vienreizējās mājokļa iekārtošanas izdevumu kompensāciju var pieprasīt **30 dienu laikā no līguma noslēgšanas dienas** [[4]](#footnote-4).

1. Ministru kabineta 2018.gada 26.jūnija noteikumu Nr.355 “Ārpusģimenes aprūpes atbalsta centra noteikumi” 12.11.apakšpunkts [↑](#footnote-ref-1)
2. Ministru kabineta 2018.gada 26.jūnija noteikumu Nr.354 “Audžuģimenes noteikumi” 88.punkts [↑](#footnote-ref-2)
3. Ministru kabineta 2018.gada 26.jūnija noteikumu Nr.354 “Audžuģimenes noteikumi” 84.6 punkts [↑](#footnote-ref-3)
4. Ministru kabineta 2018.gada 26.jūnija noteikumu Nr.354 “Audžuģimenes noteikumi” 90.punkts [↑](#footnote-ref-4)